stanford-oval/wikipedia huggingface dataset:
טופ גיר
פורמט התוכנית > מרוצים כנגד אתלטים

בתוכנית הופיעו מספר מרוצים בהם מכונית נבחרת התחרתה נגד אתלטים. בכל המרוצים הפסידה המכונית.
רשימה חלקית:
פיאט פנדה בה נהג קלארקסון כנגד רץ מרתון בשעת העומס בלונדון.
אאודי RS4 בה נהג המונד במורד הר נגד שני מטפסי הרים מקצועיים, המטפסים היו צריכים לטפס לראש ההר ואחר כך לרדת (המטפסים פשוט צנחו מראש ההר למטה בעשרים שניות) המטפסים ניצחו.
רנו קליאו 3 בה נהג מיי כנגד רוכב אופניים ברחובות הצרים של רובע טירת סאו ז'ורז'ה בליסבון.
פורשה קאיין טורבו S בה נהג המונד כנגד צונח מקצועי של הצבא הבריטי, לאורך מסלול שטח שאורכו 2 מייל (3.2 ק"מ) בקפריסין. הצונח צנח ממסוק שמוקם בדיוק מעל המונד בנקודת ההתחלה.
טומקאט – רכב שטח מבוסס על שלדה ומרכב של לנד רובר עם מנוע ממכונית ספורט בריטית בו נהג המונד, כנגד קיאק ממונע באיסלנד.
מיצובישי לנסר איוו בה נהג הנינג סולברג (נהג ראלי נורווגי ואחיו של פטר סולברג) כשמיי יושב לידו, נגד נבחרת הבובסלד (מזחלות) של נורווגיה 'מחוזקת' על ידי המונד לאורך מסלולים צמודים שאורכם זהה בלילהאמר, נורווגיה.
פיז'ו 207 בה נהג מיי כנגד שני טרייסורים לאורך רחובות ליברפול.
פורד קה ספורט בה נהג מיי נגד יונת דואר.
מרצדס SL500 השייכת לשחקן הסנוקר רוני או'סאליבן, בה על הסטיג היה להשלים הקפה אחת במסלול התוכנית לפני שאו'סאליבן ירוקן שולחן סנוקר שלם.
אלפא רומיאו 159 בה נהג מיי נגד אתלט. מיי היה צריך למצוא גשר כדי לעבור את נהר ה"בוץ" כשהאתלט צלח את הנהר. האתלט ניצח.
פורמט התוכנית > אתגרים > כמה קשה זה יכול להיות? (How Hard Can It Be?)

החל מהעונה השמינית הוטלו על המגישים אתגרים משונים אשר מתקשרים בעקיפין למכוניות. אתגרים אלו הם בדרך כלל מסוכנים, קשים או כמעט בלתי אפשריים לביצוע. לפני הצגת האתגר בתוכנית, שואל קלארקסון "How hard can it be?", ומכאן השם. בדרך כלל לאתגרים אלו יש תוצאות הרסניות ואף אתגר כזה לא עבר בהצלחה.
דוגמאות לאתגרים:
יצירת מיניוואן עם גג נפתח – המגישים היו צריכים לקנות מיניוואן, לנסר את גגו ואז להתקין בו מנגנון גג נפתח. המגישים בחרו ברנו אספאס ולאחר התקנת הגג הנפתח נאלצו לנהוג בתוך גן חיות דרך כלוב האריות, ולאחר מכן לעבור במתקן שטיפת מכוניות חדש שעלה מעל למיליון פאונד (קצת יותר משישה מיליון ש"ח). במהלך השטיפה הגג קרס והמגישים ברחו מהרכב, ולבסוף איכשהו המתקן עלה באש ונהרס.
בניית כלי רכב אמפיבי – על המגישים הוטל אתגר לבנות כלי רכב אמפיבי (רכב שפועל גם ביבשה וגם במים), המונד ביסס את הרכב שלו על ואן ובסופו של דבר הרכב לא הצליח לזוז במים וטבע. קלארקסון ביסס את הרכב שלו על טנדר טויוטה היילקס מכיוון שהוא "בלתי ניתן להריסה" (מספר עונות קודם לכן, המגישים הטביעו, שרפו, השחיתו ואף הציבו את הרכב על בניין שיועד להריסה, אך הטנדר עדיין המשיך לפעול לאחר טיפול קצר של טכנאי, בלי להחליף אף חלק), מיי ביסס את הרכב שלו על טריומף הרלד והציב עליו מפרשים. רק מיי הצליח להגיע לסוף המסלול, אך רכבו לא הצליח לעלות לחלוטין על היבשה שוב. בעונה ה-10 הם קיבלו שוב אתגר לבנות מכוניות אמפיביות רק שהפעם הם התבקשו לחצות את תעלת למאנש ולהפליג מדובר לקאלה. כל אחד מהם ביסס את הרכב האמפיבי שלו על שכלול של הדגם הקודם שבנה והוסיף המון קצף מוקשה כדי להגביר את הציפה והאטימות למים. אחרי 4 ניסיונות רק רכבו של קלארקסון הצליח להגיע לצרפת, והם לא הגיעו לקאלה אלא לסאנג גט.
הגשת תוכנית רדיו – המגישים ניסו להגיש תוכנית רדיו לנהגים בת 3 שעות בשידור חי. הם נחלו כישלון מוחלט ותחנת הרדיו בה הם הגישו ספגה תלונות רבות.
בניית מעבורת חלל – המונד ומיי (בלי עזרתו של קלארקסון שבז לרעיון) ניסו להסב רליאנט רובין למעבורת חלל שתמריא לחלל ותחזור לכדור הארץ בשלום. בפועל, המגישים לא עשו דבר ונעזרו באנשי מקצוע שהצליחו לשגר את המכונית לגובה רב (מבלי לעבור את האטמוספירה), אך בעיה בניתוק "המעבורת" ממכל הדלק החיצוני גרמה לכך שהמכונית התרסקה לאדמה יחד עם המכל והתפוצצה.
בניית לימוזינות – על המגישים הוטל אתגר להפוך מכונית רגילה ללימוזינה ולקחת נוסע ידוען לטקס יוקרתי. קלארקסון בנה לימוזינה מפיאט פנדה, המונד בנה לימוזינת ספורט עם גג נפתח (בפועל כל הלימוזינה הייתה פתוחה ופיסת הגג המקורית לא פעלה) מבוססת על MG F ומיי הפתיע כשהלחים את החרטומים של שתי מכוניות, אלפא רומיאו וסאאב. בסופו של דבר, המונד הגיע בשלום, קלארקסון הגיע כשמכוניתו נחצתה לשניים, אך עדיין נסעה על גלגליה הקדמיים, אך מיי אבד בקצה השני של העיר ומעולם לא הגיע.
בניית מפלסת שלג – שלושת המנחים בנו מפלסת שלג מקומביין חקלאי ובעזרתה פילסו דרך מושלגת בנורווגיה תוך כדי שהם גורמים נזק לחפצים שסביבם. הוטל עליהם גם לפלס מסלול נחיתה על אגם קפוא למטוס קל ולאחר שכמעט ונסדק הקרח תחתם, הם סיימו לפנות את המסלול. המטוס התרסק.
פורמט התוכנית > אתגרים > אתגרי מכוניות זולות

מספר פעמים הוטלו על המגישים אתגרים לקנות מכוניות בתקציבים מצומצמים (בדרך כלל בסביבות 1,000 ליש"ט, אך פעם אחת ב-10,000 ליש"ט ופעם ב-100 ליש"ט) בדרך כלל לאחר האתגר המגישים סופרים נקודות בטבלה לפי מספר אתגרים שהוצבו בפניהם כדי לקבוע מי המנצח, וכמעט תמיד במקרה וקלארקסון לא מנצח בטבלה הוא שולף טריק מסוים והזוי שלפיו הוא המנצח.
דוגמאות לאתגרים:
מכוניות על שעולות פחות מפורד מונדיאו יד שנייה – כל אחד מהמגישים קיבל 10,000 ליש"ט כדי לקנות מכונית על איטלקית בעלת מנוע אמצעי. קלארקסון קנה מזראטי מראק, המונד קנה פרארי 308 ומיי קנה למבורגיני אורקו. בסופו של דבר אף אחד לא עמד באתגר סיום המסע. המנוע במכוניתו של קלארקסון התפורר, במכוניתו של המונד קרסו כל מערכות החשמל והמנוע, ולמכוניתו של מיי התרוקן המצבר.
אתגר הפורשה הזולות של טופ גיר – כל מגיש קיבל 1,500 ליש"ט כדי לרכוש פורשה משומשת. קלארקסון רכש פורשה 928, המונד רכש פורשה 924 ומיי רכש פורשה 944. על המגישים הוטלו מספר משימות, והחשובה שבהם הייתה משימת המכירה – מיי מכר את המכונית שלו ב-1,400 ליש"ט והפסיד 100 נקודות, המונד לא הצליח למכור את המכונית שלו והפסיד 1,500 נקודות וקלארקסון גילה כי הוא פירק את המכונית ומכר את החלפים ב-1,200 ליש"ט, ולאחר מכן בנה שולחן קפה מהמנוע והכיסאות, אותו מכר ב-600 ליש"ט, ובכך הרוויח 300 נקודות וניצח.
אתגר הוואנים של טופ גיר – המגישים, אשר ידועים בשנאתם למכוניות מסוג זה, נאלצו בפרק הזה לבחון מספר ואנים ולהחליט איזה ואן הוא הטוב ביותר, אך הם פישלו במבחן ולא הצליחו לקבוע איזה ואן הוא הטוב ביותר, וכעונש הוטל עליהם אתגר – כל מגיש קיבל 1,000 ליש"ט לקנות ואן, קלארקסון קנה פורד טרנזיט, המונד קנה סוזוקי סופר-קארי ומיי קנה LDV convoy, לאחר מכן הוצבו בפניהם מספר משימות, ביניהן משימת העמסה, בו נדרשו המגישים להעביר כמה מזרנים, אגרטלים, ציורים ומהגר לא-חוקי. משימת ההצמדות, בו נדרשו המגישים לנהוג בואן שלהם ולהיצמד כמה שהם יכולים בלי להתנגש במכונית רגילה בה נהגו שני המגישים האחרים: המונד ניצח במשימה בגלל החרטום השטוח של רכבו, קלארקסון התנגש במכונית בגלל אורכו של החרטום של רכבו, ומיי לא הצליח להתקרב למכונית ואיבד 4 מיליון נקודות. משימת החלפת דלת: קלארקסון הוריד את הדלת באמצעות פתיחתה ועקירתה על ידי התנגשות עם ואן אחר ואת הדלת החלופית הדביק בנייר דבק. בסוף האתגר המונד ניצח עם 21 נקודות, קלארקסון הגיע למקום שני עם 10.5 נקודות, ומיי הגיע למקום האחרון עם 3,999,993 – נקודות.
אתגר בריטיש ליילנד: על המגישים הוטל לקנות מכוניות של החברה הנ"ל במטרה להוכיח שהן לא גרועות. הוטלו עליהן משימות שונות כגון הקפה נגד השעון, בדיקת בלם היד בשיפוע תלול, בדיקת נוחות באמצעות התקנת ביצים מעל לנהג כאשר הוא נוסע על דרך חתחתים ובדיקת איכות ההרכבה על ידי מילוי המכונית במים ונסיעה בה עד שהיא מתרוקנת לגובה ההגה. באתגר ניצח ג'יימס מאי (במכונית של קלארקסון נפלו 2 דלתות).
פורמט התוכנית > כוכב במכונית במחיר סביר (Star in a reasonably priced car)

מדי תוכנית (למעט ספיישלים) מופיע ידוען בתוכנית, אותו קלארקסון מראיין ריאיון קצר בדרך כלל בעל צביון הומוריסטי ומתייחס למכוניות. כל אורח שמגיע לתוכנית מבצע מספר הקפות אימונים על המסלול הצמוד לאולפן עם הדרכה מהסטיג ולאחר מכן מספר הקפות אימון לבדו. לאחר מכן בריאיון מציג קלארקסון את ההקפה הטובה ביותר של האורח ואת הזמנים אשר קבע מתעדים על לוח מיוחד.
פורמט התוכנית > כוכב במכונית במחיר סביר (Star in a reasonably priced car) > סוזוקי ליאנה

בשבע העונות הראשונות של התוכנית המכונית בה נהגו הידוענים הייתה הסוזוקי ליאנה. הליאנה לא עברה שינויים, למעט כלוב התהפכות ומושבי ספורט שהותקנו בה מטעמי בטיחות.
רשימת הסלבריטאים וזמני ההקפות שלהם בסוזוקי ליאנה
פורמט התוכנית > כוכב במכונית במחיר סביר (Star in a reasonably priced car) > שברולט אופטרה

החל מהעונה השמינית הוחלפה הסוזוקי ליאנה בשברולט אופטרה (מכונה בבריטניה "לאסטי") וגם הפורמט השתנה. במקום שכל אורח יקבל מספר הקפות אימון ובתוכנית יציגו את ההקפה בעלת הזמן הטוב ביותר, כעת כל אורח מבצע 5 הקפות אימון כאשר את ההקפה השישית מתזמנים, גם אם לא הייתה ההקפה הטובה ביותר שלו.
בעת חניכת המכונית החדשה, ערכו בתוכנית "יום פתוח" והזמינו מספר סלבריטאים לבצע הקפות במכונית החדשה.
רשימת הסלבריטאים וזמני ההקפות שלהם בשברולט לאסטי
פורמט התוכנית > כוכב במכונית במחיר סביר (Star in a reasonably priced car) > קיה סיד

החל מהעונה ה-15 הוחלפה השברולט אופטרה בקיה סיד.
בעת חניכת המכונית החדשה, ערכו בתוכנית "יום פתוח" והזמינו מספר סלבריטאים לבצע הקפות במכונית החדשה.
פורמט התוכנית > הקפות מהירות (Power Laps)

כמעט כל מכונית אשר מופיעה בתוכנית עוברת הקפה מתוזמנת על המסלול של טופ גיר כשהסטיג נוהג בה. ההקפות הללו נמדדות ונרשמות בלוח מיוחד.
בדרך כלל, לפני שהסטיג בוחן אותן על המסלול אחד המגישים בוחן ומסקר אותן במבחן דרכים רגיל.
הזמנים לא תמיד משקפים את המציאות מפני שהם נמדדים בתנאים משתנים כמו מזג אוויר או יכולתו האישית של הסטיג באותו היום בו נבחנה המכונית.
נכון ל-24 ביולי 2024 המכונית עם התוצאה המהירה ביותר היא פרארי SF90 סטרדלה, עם זמן הקפה של 1:11.3 דקות.
לטבלה המלאה: זמני ההקפות בתוכנית טופ גיר
פורמט התוכנית > "הקיר המגניב" (The Cool Wall)

"הקיר המגניב" הוא לוח שמופיע בתוכנית בו ממיינים המגישים מכוניות לפי מידת ה"קוליות" שלהם. הקיר מחולק לארבע קטגוריות עליהן מדביקים תמונות של המכונית לפי מידת ה"מגניבות" שלהן בעיני המגישים. הקטגוריות:
Seriously Uncool (מאוד לא מגניב)
Uncool (לא מגניב)
Cool (מגניב)
Sub-Zero (מאוד מגניב, "מתחת לאפס")
קטגוריה נוספת לא רשמית היא המקרר של אסטון מרטין. המגישים החליטו שמכוניות מתוצרת אסטון מרטין הן כל כך מגניבות עד שהן ראויות לפינה משלהן.
פורמט התוכנית > "הקיר המגניב" (The Cool Wall) > חוקי הקיר

אסור לשים אופנועים על הקיר – בפרק הרביעי של העונה התשיעית ניסה המונד אשר ידוע כחובב אופנועים לשים תמונה של אופנוע מסוג דוקאטי 1098 על הלוח. קלארקסון הגיב לא רק בהורדה של התמונה מן הלוח אלא גם ניסור של כל חלק הקיר שעליו הוצמדה התמונה על ידי מסור חשמלי, וכשהמונד ניסה להסביר, קלארקסון הניף את המסור לעברו ואמר "Run, run or you will be a lot shorter" ("רוץ, רוץ או שתהיה נמוך עוד יותר")
מכוניות על הן בדרך כלל לא מגניבות
מכוניות המונעות בדיזל הן תמיד לא מגניבות
אם אחד המגישים קונה מכונית מסוימת, היא לא מגניבה
מכוניות אירופאיות קטנות הן מגניבות
מכוניות מתוצרת סקודה הן תמיד לא מגניבות
מכוניות היברידיות הן תמיד מאוד לא מגניבות
מכוניות גרמניות, מרצדס ובֶּ.מ.וו בפרט, הן לא מגניבות
מכוניות שהמגיש ג'יימס מיי חושב שהן לא מגניבות הן מגניבות
מכוניות אמריקאיות תמיד לא מגניבות
מכוניות צרפתיות גדולות תמיד לא מגניבות
לעיתים קרובות פונה קלארקסון אל הקהל לשאול את דעתם בנוגע למכונית מסוימת, אם מישהו מהקהל עונה תשובה שלא לרוחו, בדרך כלל קלארקסון יורד עליו אישית, או לחלופין אם אדם שנראה לא מגניב בעיני קלארקסון מסכים איתו, הוא משנה את דעתו.
קורה לפעמים שהמגישים לא מסכימים בדעתם בנוגע למכונית מסוימת. אם הם לא מצליחים להגיע לפשרה, בדרך כלל קלארקסון שם את המכונית במקום גבוה בלוח כך שהמונד (מפאת גובהו הנמוך) לא יוכל להגיע אליהן, או במקרה מסוים בו ביקש קלארקסון לחרוג מהחוקים ולקבוע כי ה־BMW M6 היא מגניבה, המצב התדרדר לקרב בין קלארקסון והמונד, שנגמר בכך שהמונד לעס את התמונה.
לאחר שפורד הודיעה כי היא תשלח מספר מצומצם של כלי רכב מדגם Ford GT לבריטניה, החליט קלרקסון, שרצה להזמין אחת, להעביר את כל הרכבים מתוצרת פורד לחלקת ה-Sub-Zero בקיר.
ערך ה-Cool Wall בוויקיפדיה האנגלית
פורמט התוכנית > מכונית השנה

כל שנה, בוחרים המגישים את מכונית השנה לפי דעתם. המכוניות הזוכות:
2002 – לנד רובר ריינג' רובר
2003 – רולס-רויס פנטום
2004 – פולקסווגן גולף GTI
2005 – בוגאטי ויירון
2006 – למבורגיני גאיארדו ספיידר
2007 – פורד מונדיאו ו-סובארו לגאסי סטיישן
2008 – קייטרהם R500
2009 – למבורגיני גאיארדו בלאבוני
2010 – סיטרואן DS3
2011 – ריינג' רובר איווק
2012 – טויוטה GT86
2013 – פורד פייסטה
2014 – BMW i8
פורמט התוכנית > מכונית העשור

2000' – בוגאטי ויירון
הסטיג

הסטיג (The Stig) הוא נהג המרוצים של התוכנית.
תפקידיו של הסטיג הם בעיקר להדריך את הכוכבים במכונית במחיר סביר ולבחון את המכוניות החדשות. לעיתים הוא מופיע גם בקטעים אחרים בתוכנית, לרוב בתפקיד היתולי, אך לעיתים בתפקיד נהיגה החיוני לקטע.
כמעט שום דבר אינו ידוע על הסטיג. הוא מופיע תמיד בחליפת מרוצים וקסדה לבנים (בעונה הראשונה הם היו שחורים), כך שהמידע הגופני שידוע עליו מסתכם בגובהו המוערך במטר ושמונים, מהרווח הקטן שבין צווארון החליפה לקסדה אפשר לראות כי הוא לבן ושערו שחור.
לרוב, לפני קטע עם הסטיג מציג אחד המנחים מידע היתולי עליו כמו "אנו חושדים ששמו הפרטי הוא באמת ה (The)", "נאמר לנו כי מבושיו הפוכים" או "ישנה שמועה כי אוזניו לא בדיוק איפה שהן צריכות להיות". בנוסף, המנחים לא מתייחסים אליו כאנושי (it ולא he).
לצד הסטיג, לעיתים מוצגים בני משפחתו, שגם הם לובשים קסדות וחליפות מרוץ ומומחים בנהיגה בכלי רכב מסוימים. למשל: בן דודו השמן של הסטיג המומחה בנהיגת משאיות.
כאשר הוא בוחן מכוניות במכונית נשמע ממערכת הסטריאו דברים מוזרים: מוזיקת בארוק, מוזיקת קאנטרי, שיעור ללמידת שפה מסוימת ועוד, הגוררים תגובות מהמנחים. הדברים שהסטיג שומע משתנים מידי עונה.
בפרק הראשון של העונה ה-13 נחשפה זהותו של הסטיג, אשר לאמיתו של דבר הוא נהג הפורמולה 1 המפורסם מיכאל שומאכר, אם כי בסוף התוכנית נרמז שזוהי בדיחה מתוחכמת. באותו פרק, זכה שומאכר לקרדיט כאורח בנוסף לסטיג.
ההשערות הנפוצות ביותר הן שה-BBC מזמינה נהגים שונים אשר יככבו בחליפת הסטיג בהתאם לדיסציפלינה שלהם ולאופי הרכב שבו הם יאלצו לנהוג. תמונות פפראצי שונות כבר חשפו את מיכאל שומאכר, לואיס המילטון, טום צ'ילטון, טיף נידל, דייוויד קולטהרד ומיכאל ברטלס.
פרסים ומועמדויות

בנובמבר 2005 זכתה טופ גיר בפרס אמי הבין-לאומי בקטגוריית "תוכנית בידור ללא תסריט". בפרק בו הציגו את הפרס לקהל באולפן, התבדח קלארקסון ואמר כי הוא לא היה יכול להגיע לניו יורק לקבל את הפרס מפני שהוא היה עסוק בלכתוב את התסריט לתוכנית.
טופ גיר גם הייתה מועמדת מספר פעמים ואף זכתה בפרס BAFTA וכן בפרס ה-NTA.
פרקים

| עונה | פרקים | תאריך שידור בכורה | תאריך שידור סיום | ממוצע צופים (במיליונים) |
| --- | --- | --- | --- | --- |
| 1 | 10 | 20 באוקטובר 2002 | 20 בדצמבר 2002 | 3.30 |
| 2 | 10 | 11 במאי 2003 | 20 ביולי 2003 | 3.16 |
| 3 | 9 | 26 באוקטובר 2003 | 28 בדצמבר 2003 | 4.03 |
| 4 | 10 | 9 במאי 2004 | 1 באוגוסט 2004 | 3.48 |
| 5 | 9 | 24 באוקטובר 2004 | 26 בדצמבר 2004 | 4.15 |
| 6 | 11 | 22 במאי 2005 | 7 באוגוסט 2005 | 4.21 |
| 7 | 7 | 13 בנובמבר 2005 | 12 בפברואר 2006 | 4.61 |
| 8 | 8 | 7 במאי 2006 | 30 ביולי 2006 | 4.45 |
| 9 | 6 | 28 בינואר 2007 | 4 במרץ 2007 | 7.45 |
| 10 | 10 | 7 באוקטובר 2007 | 23 בדצמבר 2007 | 7.01 |
| 11 | 6 | 22 ביוני 2008 | 27 ביולי 2008 | 5.94 |
| 12 | 8 | 2 בנובמבר 2008 | 28 בדצמבר 2008 | 7.32 |
| 13 | 7 | 21 ביוני 2009 | 2 באוגוסט 2009 | 7.17 |
| 14 | 7 | 15 בנובמבר 2009 | 3 בינואר 2010 | 6.69 |
| 15 | 6 | 27 ביוני 2010 | 1 באוגוסט 2010 | 6.25 |
| 16 | 8 | 21 בדצמבר 2010 | 27 בפברואר 2011 | 7.19 |
| 17 | 6 | 26 ביוני 2011 | 31 ביולי 2011 | 6.42 |
| 18 | 8 | 28 בדצמבר 2011 | 11 במרץ 2012 | 6.07 |
| 19 | 7 | 27 בינואר 2013 | 10 במרץ 2013 | 6.58 |
| 20 | 6 | 30 ביוני 2013 | 4 באוגוסט 2013 | 5.31 |
| 21 | 7 | 2 בפברואר 2014 | 16 במרץ 2014 | 6.49 |
| 22 | 10 | 27 בדצמבר 2014 | 28 ביוני 2015 | 6.49 |
| 2 פרקי ספיישל | 2 | 26 בדצמבר 2015 | 30 בדצמבר 2015 | 1.79 |
| 23 | 6 | 29 במאי 2016 | 3 ביולי 2016 | 3.89 |
| 24 | 7 | 5 במרץ 2017 | 23 באפריל 2017 | 3.15 |
| 25 | 6 | 25 בפברואר 2018 | 1 באפריל 2018 | 3.11 |
| 26 | 5 | 17 בפברואר 2019 | 17 במרץ 2019 | 2.35 |
| 27 | 5 | 16 ביוני 2019 | 14 ביולי 2019 | 4.46 |
| 28 | 7 | 29 בדצמבר 2019 | 1 במרץ 2020 | 4.76 |
| 29 | 5 | 4 באוקטובר 2020 | 1 בנובמבר 2020 | 5.68 |
| 30 | 4 | 14 במרץ 2021 | 4 באפריל 2021 | 6.42 |
| 31 | 6 | 14 בנובמבר 2021 | 24 בדצמבר 2021 |  |
ביקורת

לאורך כל שנות פעילות התוכנית, היא ספגה ביקורות רבות ממקורות שונים, למשל שהתוכנית מעודדת נהיגה מהירה וחסרת זהירות. פעילי איכות סביבה גם מותחים ביקורת על התוכנית בגלל מכוניות העל שבדרך כלל מככבות בתוכנית ומזהמות את הסביבה.
בנובמבר 2005 שודר פרק בו הוצגה הקונספט של המיני בתערוכת הרכב בטוקיו והמונד אמר שהמכונית היא פשוט בריטית, בגלל סט התה האינטגרלי שמוצע במכונית. קלארקסון לעג לו ואמר שצריכים לייצר מכונית גרמנית דומה, שפנסי האיתות שלה יפעלו בצורת ההצדעה במועל יד להיטלר ושיותקנו בה מערכת ניווט לווייני שמכוונת אל פולין (מתייחס לפלישת גרמניה לפולין ב-1939) ורצועת מאוורר שתחזיק 1,000 שנים (מתייחס לסלוגן של היטלר: רייך אלף השנים). בעקבות התבטאויות אלו ספג קלארקסון ביקורת רבה בעיתונות הבריטית והגרמנית.
כאשר קלארקסון ניסה להוכיח שלא ניתן להשמיד טנדר מדגם טויוטה היילוקס הוא ריסק אותו לתוך עץ בן 30. ה-BBC נאלץ להתנצל ולפצות תושבים מקומיים ב-250 ליש"ט בעקבות זאת.
באוקטובר 2006 התרסק המגיש ריצ'רד המונד במכונית סילון עם כ-10,000 כ"ס. התוכנית ספגה ביקורות רבות ונשמעו קריאות לבטלה, אך אחרי שהמגיש התאושש מהתאונה חזרה התוכנית לעונתה התשיעית בינואר 2007.
שלושת המגישים וקלארקסון בפרט מבקרים את מצלמות המהירות שמוצבות בבריטניה והתבטאו כנגד שר התחבורה של בריטניה והשר לבטיחות בדרכים, אך כשהתברר שהוא צופה של התוכנית הוא הוזמן להתארח בתוכניתו וניהל דיון עם קלארקסון בנוגע למצלמות המהירות. כאשר השר ביצע את ההקפה שלו על המסלול, הציב צוות התוכנית מצלמת מהירות על המסלול וטענו (כבדיחה) כי הוא חייב להם 60 ליש"ט.
המגזין

בנוסף לתוכנית הטלוויזיה מוציא צוות התוכנית את מגזין טופ גיר. המגזין הוא מבין מגזיני המוטוריקה המובילים בבריטניה וגרסאות שלו רואות אור גם בסין, צ'כיה, יוון, המזרח התיכון, הפיליפינים, אינדונזיה, קוריאה הדרומית, רוסיה, הולנד, ניו זילנד, תאילנד, הודו, רומניה מלזיה וישראל (נקרא "מכוניות" אבל זאת עריכה ישראלית מאת בית הדפוס של גלובוס ל-Top Gear).
במגזין מופיעים מבחני דרכים אשר בוצעו על ידי המגישים או על ידי כתבים נוספים, טור חודשי של ג'רמי קלארקסון וטור של ג'יימס מיי, ראיונות עם סלבריטאים (דומים לאלו שמופיעים בתוכנית), מדריך למכוניות חדשות ועוד.
החל מ-2004 בוחר צוות המגזין את מכונית השנה (בעבר חלק מהתוכנית אך בגלל בעיות זכויות יוצרים דבר זה ירד). הזוכות:
2004 – ניסאן 350z
2005 – טויוטה אייגו
2006 – יגואר XK
ראו גם

המסע הגדול (The Grand Tour) – תוכנית במתכונת דומה שמופקת על ידי אמזון בכיכוב המנחים המקוריים: ג'רמי קלארקסון, ריצ'רד המונד וג'יימס מיי.
הערות שוליים

↑  ב-11 במרץ 2015 הושעה קלארקסון מהנחיית התוכנית –  הושעה המנחה הפופולרי של התוכנית "טופ גיר", באתר הארץ, 11 במרץ 2015
↑  Schumacher 'revealed' as the Stig, באתר חדשות BBC,‏ 22 ביוני 2009
↑  BBC - Press Office - BBC picks up two International Emmy Awards, www.bbc.co.uk
↑  "Bafta TV Awards 2006: The shortlist" (באנגלית בריטית). 2006-03-27. נבדק ב-2018-09-22.
↑  Top Gear, נבדק ב-2018-09-22
| --- | --- |
בקרת זהויות :  LCCN: n2009031634  NKC: unn2013741883  VIAF: 184456118   WorldCat (עם VIAF): 184456118
אופטימיסט (מפרשית)

סמל הדגם
אופטימיסט (באנגלית: Optimist) היא מפרשית לשייט יחיד העשויה פיברגלאס או פלסטיק בדגמים בסיסיים יותר.
תיאור

ממדי הדגם קטנים יחסית, אורכה 2.35 מטר, רוחבה 1.20 מטר והיא שוקלת 35 קילוגרם. ממדיה הקומפקטיים תרמו להיותה הסירה הפופולרית ביותר לשם הכרת עולם השיט לילדים. כמו גם היא זכתה לפופולריות בשל היותר זולה יחסית, פשוטה וקלה לתפעול. לסירה הגה ידני וחרב נשלפת מה שמקנה לה גם ניידות. המפרש שבו משתמשים באופטימיסט הוא מפרש גף.
חלקים מסוימים בסירה נקראים בדרך כלל "אופטי". כינוי נוסף לסירה הוא IODA על-שם המחלקה העולמית אשר אחראית על סירת האופטימיסט – אגודת מפרשיות האופטימיסט העולמית (the international optimist dinghy association).
סירת האופטימיסט נפוצה בישראל במועדוני שיט שונים וכן נערכים בה תחרויות בינלאומיות. על שייט האופטימיסט להיות בגודל ובמשקל מסוים, הגבלה זו משתנה ממדינה למדינה.
ראו גם

שיט תחרותי
שיט מפרשיות
הסיפור שלנו (סרט, 2022)

| --- | --- |

כרזת הסרט
 בימוי:  ירון ארזי
 הופק בידי:  רוני שמיס כהן, משה אדרי, לאון אדרי, גל גרינשפן, רועי קורלנד, מאיה פישר
 תסריט:  רוני ידור, אסף שליטא
 עריכה:  אילנה ריינה
 שחקנים ראשיים:  לי בירן, אליאנה תדהר, עדי חבשוש, עדן מאירי, קים אור אזולאי, אוראל צברי, אסנת פישמן, ניר כנען, יעל פדן, עידו אליאלי
 מוזיקה:  לי בירן, טל ירדני
 צילום:  מישה קמינסקי
 מדינה:  ישראל ישראל
 חברת הפקה:  גרין הפקות
 חברה מפיצה:  סרטי יונייטד קינג
 הקרנת בכורה:  7 באפריל 2022
 משך הקרנה:  כ-107 דקות
 שפת הסרט:  עברית
 סוגה:  קומדיה רומנטית, סרט מוזיקלי, דרמה
 דף הסרט ב־IMDb
הסיפור שלנו הוא סרט ישראלי מסוגת קומדיה רומנטית מוזיקלית, שנכתב על ידי רוני ידור ואסף שליטא ובוים על ידי ירון ארזי. בסרט מככבים בתפקידים הראשיים לי בירן ואליאנה תדהר, אשר משמשים גם כיוצרים השותפים של הסרט. הסרט יצא לאקרנים ב-7 באפריל 2022.
שחקנים > דמויות ראשיות

אורי גולן (אליאנה תדהר): מורה במגמת מוזיקה באקדמיה במדבר. חותמת על חוזה בסוכנות בראל. כותבת הרבה שירים למגירה, שאחד מהם נגנב על ידי שרון. שונאת את קים והחברה הטובה ביותר של מעין. מתאהבת בטל והופכת להיות בת זוגו. בסוף הסרט אוזרת אומץ ומתארחת בהופעה של קים ביחד עם הלל, עדי ועידו במטרה לשכנע את משרד החינוך להחזיר את המגמה.
טל בראל (לי בירן): סוכן זמרים מצליח בסוכנות "בראל", הסוכנות של אמו שרון בראל. הסוכן של קים ושקד. הופך להיות השותף של שרון אך מתפטר מתפקידו לאחר זמן קצר. מתאהב באורי והפך לבן זוגה. שכנע את שרון שאורי ותלמידיה יתארחו בהופעה של קים.
שחקנים > דמויות משניות

מעין בן-בסט (עדי חבשוש): שפית-קונדיטורית כושלת והחברה הטובה ביותר של אורי. מאוהבת בשקד והופכת להיות בת זוגו. מצחיקה. מנסה להתקבל לגרסה של הסרט של "מאסטר שף".
שקד כהן (עדן מאירי): זמר פופ ים-תיכוני מצליח בסוכנות טל, הועמד לפרס זמר השנה אך הפסיד וקילל את הזוכה, מה שנתן לו שם רע בכותרות. החבר הטוב ביותר של קובי, אלרגי לאבוקדו. בהתחלת הסרט שונא את מעין אך הופך להיות בן זוגה. מדי שבוע משחק כדורגל. מצחיק. למד באקדמיה שבמדבר, וטוען שסבל שם.
קים (קים אור אזולאי): זמרת פופ מצליחה, הועמדה לפרס זמרת השנה וזכתה בתואר, במהלך הטקס זייפה נשיקה עם טל לקידום הקריירה. בעבר הייתה בסוכנות של בני, אך עברה לסוכנות של טל. מצאה את השיר מגירה של אורי ורצתה שיהיה שיר שלה, מה שבאמת קרה.
קובי (אוראל צברי): הנהג של שקד להופעות. חברו הטוב ביותר.
שרון בראל (אסנת פישמן): אמו של טל, אם חד הורית. המנכ"לית של סוכנות בראל, וממנה את טל להיות השותף שלה עד שהתפטר.
עידו (עידו אליאלי): תלמיד במגמת המוזיקה של אורי באקדמיה. דיג'יי שמתבייש בחומריו.
עדי (יעל פדן): תלמידה במגמת המוזיקה של אורי באקדמיה. זמרת וגיטריסטית, מאוהבת בהלל.
הלל (ניר כנען): תלמיד במגמת המוזיקה של אורי באקדמיה. פסנתרן, מושא אהבתה של עדי.
בני (חיים זנאתי): סוכן בסוכנות המתחרה של סוכנות בראל. סוכן לשעבר של קים. קמצן.
שחקנים > מועמדים לפרס בטקס פרסי המוזיקה

סטפן לגר (בתפקיד עצמו): מועמד לפרס זמר השנה.
תובל שפיר (בתפקיד עצמו): מועמד לפרס שחקן השנה.
עדן פינס (בתפקיד עצמה): מועמדת לפרס שחקנית השנה.
שירים

| שם האומן | שם השיר | קישור ביוטיוב | קישור ביוטיוב מיוזיק | קישור בספוטיפיי |
| --- | --- | --- | --- | --- |
| עדן מאירי | סרנדה |  |  |  |
| קים אור אזולאי | בנשיקה |  |  |  |
| אליאנה תדהר | כמו בסרטים |  |  |  |
| אליאנה תדהר | מנצחים |  |  |  |
מירלה פרני

| --- | --- |

 לידה:  27 בפברואר 1935 מודנה, איטליה 
 פטירה:  9 בפברואר 2020 (בגיל 84) מודנה, איטליה 
 שם לידה:  Mirella Fregni 
 מדינה:  איטליה 
 עיסוק:  זמרת סופרן איטלקייה
 מעסיק:  האקדמיה הלאומית למוזיקה סנטה צ'צ'יליה 
 בן או בת זוג:  ניקולאי גיאורוב 
 פרסים והוקרה:  פרס גרמופון למפעל חיים (2002)  לגיון הכבוד (מרץ 1993)  מפקד מסדר האמנויות והספרות (26 בינואר 1995)  אביר הצלב הגדול של מסדר ההצטיינות של הרפובליקה האיטלקית  פרס פרנקו אביאטי למוזיקה איטלקית  פרס גראמי 
 
מירלה פרני (באיטלקית: Mirella Freni, במקור Fregni;‏ 27 בפברואר 1935 – 9 בפברואר 2020) הייתה זמרת סופרן אופרה איטלקייה.
אותות כבוד

לפרני הוענק אות (OMRI) מסדר ההצטיינות של הרפובליקה של איטליה בדרגת אביר הצלב הגדול ב-26 בינואר 1990, ואות לגיון הכבוד הצרפתי במרץ 1993. בשנת 1995, היא מונתה למפקדת במסדר האמנויות והספרות. אוניברסיטת פיזה העניקה לה תואר כבוד בשנת 2002 על "תרומתה הגדולה לתרבות האירופית".
ב-2009 הועלתה לדרגת קצינה בלגיון הכבוד.
בהופעה של פדורה במטרופוליטן אופרה ב-26 באפריל 1997, הענק לפרני מפתח העיר ניו יורק על ידי ראש העיר רודי ג'וליאני.
בשנת 2005, המטרופוליטן אופרה חגגה 40 שנה להופעת הבכורה שלה באולם ו-50 שנה להופעותיה על הבמה בקונצרט חגיגי מיוחד בניצוחו של ג'יימס לוין.
בשנת 2010, בארנה של ורונה, היא זכתה באוסקר האופרה הראשון על הקריירה שלה. בשנת 2015 ערך תיאטרון אלה סקאלה ערב לכבודה לרגל יום הולדתה ה-80. ב-2 באוקטובר 2021, גם התיאטרון העירוני פברוטי-פרני נקרא על שמה, כמו על שם לוצ'אנו פבארוטי.